

**Til Unge funksjonshemmedes medlemsorganisasjoner**

Oslo, 30.09.2021

# 2. innkalling til Unge funksjonshemmedes generalforsamling 2021

Unge funksjonshemmede sender med dette ut andre innkalling til generalforsamlingen som avholdes digitalt **30. - 31. oktober 2021**. Registreringen åpner klokken 10:30 og generalforsamlingen starter klokken 11:00 lørdag 30. oktober.

I forkant av generalforsamlingen vil vi arrangere testmøter om hvordan møtesystemet SmartVote fungerer. Vi anbefaler alle delegater og observatører å delta på dette. Det arrangeres testmøter på følgende tidspunkt:

21. oktober kl. 18:00 – 19:00

26. oktober kl. 18:00 – 19:00

Vi har tidligere arrangert innføringskurs i hvordan generalforsamlingen gjennomføres, for nye delegater og observatører. Siden denne generalforsamlingen blir digital vil vi som erstatning for det tradisjonelle innføringskurset arrangere et kortere kurs rett i forkant av innføringskurs i møtesystemet. De vil da finne sted digitalt på følgende tidspunkt (vi tar forbehold om at kursene kan slås sammen ved få påmeldte):

21. oktober kl. 16:30 – 17:30

26. oktober kl. 16:30 – 17:30

Under generalforsamlingen skal det fylles en rekke roller, og du bes ta kontakt med sekretariatet på [post@ungefunksjonshemmede.no](mailto:post@ungefunksjonshemmede.no) dersom du er interessert i å bidra med noe av følgende:

Skrive under protokollen

Delta i redaksjonskomiteen

Da det er flere tomme plasser i innstillingene til valg oppfordres alle organisasjonene til å vurdere om de har egnede kandidater som kan benkeforeslås før eller under generalforsamlingen.

*Påmeldingsfristen til generalforsamling, testmøter og innføringskurs er utvidet til****10. oktober 2021.***

For å dekke deler av kostnadene med møtesystem tilkommer det en egenandel til medlemsorganisasjonene på 200 kroner per delegat og observatør.

*Vedlagt denne innkallingen finner dere:*

* *GF 01-21 Forslag til dagsorden (program)*
* *GF 01-21 Konstituering, forretningsorden og saksliste*
* *GF 02-21 Styrets beretning 2019 og 2020*
* *GF 03-21 Årsregnskap og revisors beretning 2019 og 2020*
* *GF 04-21 Kontrollkomiteens beretning (ettersendes)*
* *GF 05-21 Forslag til endringer i vedtektene og gjeldende vedtekter*
* *GF 06-21 Forslag til endringer i prinsipprogram og gjeldende prinsipprogram*
* *GF 07-21 Forslag til nytt arbeidsprogram for 2022-2023*
* *GF 08-21 Forslag til kontingent 2022 og 2023*
* *GF 09-21 Forslag til budsjett 2022 og 2023*
* *GF 10-21 Innkomne forslag*
* *GF 11-21 Uttalelser*
* *GF 12-21 Valgkomiteens innstilling til styre og kontrollkomité*
* *GF 12-21 Styrets innstilling til valgkomité og revisor*

Annen relevant informasjon og styringsdokumenter finnes på Unge funksjonshemmedes nettsider: <http://www.ungefunksjonshemmede.no>

Har du andre spørsmål om generalforsamlingen? Send e-post til [ingvild@ungefunksjonshemmede.no](mailto:ingvild@ungefunksjonshemmede.no) eller ring på telefon 911 49 594.

Med vennlig hilsen

Line Skåtøy Ingvild Østli

Styreleder Generalsekretær

***Vedlegg:*** *1. Saksliste, 2. Informasjon om medlemskategorier, 3. Medlemsorganisasjoner etter kategori*

****

## Vedlegg 1: Saksliste til generalforsamlingen 2021:

1. Konstituering av generalforsamlingen med fastsettelse av forretningsorden
2. Styrets beretning
3. Årsregnskap og revisors beretning
4. Kontrollkomiteens beretning
5. Endringer i vedtektene
6. Endringer i prinsipprogrammet
7. Nytt arbeidsprogram
8. Fastsettelse av kontingent
9. Budsjett
10. Innkomne saker
11. Uttalelser
12. Valg av
13. Styrets leder
14. Styrets 1. nestleder
15. Styrets 2. nestleder
16. 4 medlemmer til styret
17. 2 varamedlemmer i prioritert rekkefølge til styret
18. 2 medlemmer til kontrollkomiteen
19. Leder av valgkomiteen
20. To medlemmer til valgkomiteen og ett varamedlem
21. Statsautorisert revisor

Alle tillitsvalgte velges med to års funksjonstid.



### Vedlegg 2: Informasjon om medlemskategorier

Unge funksjonshemmede har tre ulike medlemskategorier. Kategoriene er gitt ut i fra størrelsen på organisasjonen, dens selvstendighet og struktur slik det framgår av vedtektene.

Definisjon av kategorier  **Kategori 1** har tre delegater (stemmeberettigete) og en observatør

**Kategori 2** har to delegater (stemmeberettigete) og en observatør

**Kategori 3** har en delegat (stemmeberettiget) og en observatør

*Fra Unge funksjonshemmedes vedtekter:*

**§ 13 Medlemskategorier**

Medlemskap innvilges etter følgende kategorier: Nivå 1, nivå 2 og nivå 3. De forskjellige kategoriene avgjør hvilken grad av representasjon medlemskapet gir i Unge funksjonshemmedes beslutningsorganer.

**§ 14 Medlemskap nivå 1**

Medlemskap nivå 1 innvilges organisasjoner som oppfyller følgende kriterier

1. Organisasjonen må ha egne vedtekter som vedtas av et flertall av medlemmene under 36 år   
2. Organisasjonen må ha fristilte beslutningsorganer   
3. Organisasjonen må ha organisatorisk og politisk selvstendighet   
4. Organisasjonen må levere separat årsmelding og årsregnskap   
5. Organisasjonen må ha vært i drift i minimum ett år

***§ 14-2***

Organisasjoner med fullt medlemskap har rett til å møte med 3 delegater og 1 observatør på generalforsamling.

**§ 15 Medlemskap nivå 2**

Medlemskap nivå 2 innvilges organisasjoner som

1. Har et selvstendig ungdomsarbeid med aktiviteter av, med og for ungdom   
2. Organisasjonen må ha avgitt en årsmelding for virksomheten   
3. Har vært i drift i minimum ett år

***§ 15-2***

Organisasjoner med medlemskap på nivå 2 kan møte med 2 delegater og 1 observatør på generalforsamling.

**§ 16 Medlemskap nivå 3**

Medlemskap på nivå 3 kan innvilges organisasjoner, strukturer og grupperinger som organiserer ungdom med funksjonshemninger og kroniske sykdommer, som ikke innfrir kravene i § 14 Medlemskap nivå 1 og § 15 Medlemskap nivå 2, men som har et nasjonalt siktemål samt nye strukturer som ikke enda oppfyller kravene i de øvrige kategorier.

***§ 16-2***

Medlemmer på nivå 3 kan møte med 1 delegat og 1 observatør på generalforsamling og ledermøte.

**§ 17 Opplysningsplikt**

Medlemsorganisasjoner har plikt til å innmelde endringer som kan ha konsekvenser for medlemskategoriseringen. Unge funksjonshemmedes styre vurderer hvorvidt slike får konsekvenser. Saksbehandling følger ellers normale rutiner for søknader om medlemskap.

*Se liste over medlemmer og kategorier vedlagt.*



#### Vedlegg 3: Medlemsorganisasjoner etter kategori

|  |  |
| --- | --- |
| **Organisasjon** | **Kategori** |
|  |  |
| Foreningen for Muskelsykes Ungdom | 1 |
| Hørselshemmedes Landsforbunds Ungdom | 1 |
| Mental Helse Ungdom | 1 |
| NORILCOs Ungdom | 1 |
| Norsk Blindeforbunds Ungdom | 1 |
| Norsk Cøliakiforenings Ungdom (NCFU) | 1 |
| Norsk Epilepsiforbunds Ungdom (NEFU) | 1 |
| Psoriasis- og eksemforbundet Ung | 1 |
| Ungdiabetes | 1 |
| UngKreft | 1 |
| Dysleksi Ungdom | 1 |
| ADHD Norge Ungdom | 2 |
| Norsk Revmatikerforbunds barne- og ungdomsgruppe | 2 |
| Voksne med medfødt hjertefeil | 2 |
| Personskadeforbundet LTN Ungdomsutvalg | 2 |
| Landsforeningen mot fordøyelsessykdommer Ung | 2 |
| Norges Astma- og Allergiforbunds Ungdomsorganisasjon | 2 |
| Norges Døveforbunds Ungdom (NDFU) | 2 |
| Norsk Forening for Nevrofibromatoses ungdom | 2 |
| CP-foreningens Ungdomsnettverk | 3 |
| Ryggmargsbrokk- og hydrocephalusforeningens Ungdom | 3 |
| Norsk Dysmeli Forenings Ungdom | 3 |
| Foreningen for Hjertesyke Barn | 3 |
| Foreningen for Bardet-Biedl syndrom | 3 |
| Landsforeningen for hjerte- og lungesyke Ungdom | 3 |
| Landsforeningen for Nyrepasienter og Transplanterte Barn og Ungdom | 3 |
| MS-forbundet | 3 |
| Norsk forening for cystisk fibroses Ungdomsråd | 3 |
| Norsk forening for Ehlers Danlos Syndrom | 3 |
| Norsk Forening for Osteogenesis Imperfecta | 3 |
| Norsk interesseforening for kortvokste Ungdom | 3 |
| Norsk Stoffskifteforbunds Ungdomsutvalg | 3 |
| Norsk Tourette Forenings Barne- og Ungdomsutvalg | 3 |
| NOFUS Ung | 3 |
| Norges Fibromyalgi Forbund | 3 |
| Spiseforstyrrelsesforeningen | 3 |
| Iktyoseforeningen i Norge | 3 |
| ME-foreningen | 3 |
|  |  |